
PËR KRITERET E LICENCIMIT TË VEPRIMTARIVE TË PËRPUNIMIT INDUSTRIAL TË DUHANIT DHE/OSE PRODHIMIT TË PRODUKTEVE TË DUHANIT

[bookmark: _Hlk5875869]Në mbështetje të nenit 100 të Kushtetutës dhe të nenit 14, të ligjit nr. 8691, datë 16.11.2000, “Për prodhimin dhe tregtimin e duhanit dhe të cigareve”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave

VENDOSI:

[bookmark: _Hlk5874730][bookmark: _Hlk5871124][bookmark: _Hlk5876193]1. Me qëllim përcaktimin e kritereve për licencimin e veprimtarive të përpunimit industrial të duhanit dhe/ose prodhimit të produkteve të duhanit sipas standardeve të përshtatshme të cilësisë, synohet mbrojtja e shëndetit të konsumatorit dhe përmirësimi i teknologjisë në rritjen e cilësisë së produktit përfundimtar. 
2. Me qëllim lehtësimin e zbatimit të këtij vendimi, për referencë do të përdoren përkufizimet e dhëna në ligjin nr. 8691, datë 16.11.2000, “Për prodhimin dhe  tregtimin e duhanit dhe të cigareve”, ligjin nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, vendimin nr.538, datë 26.5.2009, të Këshillit të Ministrave, “Për licencat dhe lejet që trajtohen nga/apo nëpërmjet Qendrës Kombëtare të Licencimit dhe disa rregullime të tjera nënligjore të përbashkëta”, si dhe akronimet: 
- MBZHR – Ministria e Bujqësisë dhe Zhvillimit Rural; 
- QKB – Qendra Kombëtare e Biznesit;
- AKDC – Agjencia Kombëtare e Duhan-Cigareve.
Veprimtaritë “Përpunim industrial i duhanit” dhe “Prodhim i produkteve të duhanit” përfshihen në grupin e tretë të ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, në kategorinë II. 5. C, aneksi 1, dhe vendimin nr. 538, datë 26.5.2009, të Këshillit të Ministrave,  “Për licencat dhe lejet që trajtohen nga/apo nëpërmjet Qendrës Kombëtare të Biznesit dhe disa rregullime të tjera nënligjore të përbashkëta”.
Licencimi i veprimtarive “Përpunim industrial duhani” dhe “Prodhim i produkteve të duhanit” bëhet sipas legjislacionit për licencat. Licenca u jepet subjekteve që plotësojnë kushtet tekniko-teknologjike për përpunimin industrial të duhanit dhe/ose prodhimin e produkteve të duhanit. Verifikimi i kushteve tekniko-teknologjike kryhet nga AKDC-ja, me urdhër të ministrit përgjegjës për bujqësinë.  
3. Përpunimi industrial i duhanit mund të kryhet nga një subjekt që vërteton se plotëson kushtet, si më poshtë vijon:
3.1 Kritere të përgjithshme
a) të jetë i pajisur me ekstrakt tregtar, me objekt veprimtarie “Përpunim industrial duhani”; 
b) të vërtetohet nga  organet tatimore pagesa e kontributeve shoqërore të jo më pak se 20 punonjësve me kohë të plotë, gjatë vitit të fundit kalendarik;
c) të vërtetohet nga organet e drejtësisë që nuk është i ndjekur penalisht.
3.2. Kritere teknike
a) të ketë të punësuar teknolog me arsim të lartë, diplomuar në teknologji ushqimore;
b) zotëron ambiente të përshtatshme, jo më pak se 500 m2, për magazinimin e duhanit të grumbulluar, përpunimin industrial, klasifikimin dhe magazinimin e duhanit të përpunuar, fermentimin natyral (vjetërsimin), të vërtetuara me dokumente pronësie apo me kontratë qiraje/huapërdorjeje me kohëzgjatje jo më pak se 5 vjet; 
c) depoziton planimetri të ambienteve të magazinimit, përpunimit dhe klasifikimit të duhanit; 
ç) disponon laborator analizash ose ka kontratë me një laborator vendas ose të huaj për vlerësimin e duhanit. 
d) disponon mjete transporti në pronësi ose marrëveshje përdorimi me kapacitet jo më pak se 2 tonë, të mbuluara, të përshtatshme për transportin e gjetheve të duhanit. 
dh) disponon pajisje të përshtatshme për përpunimin industrial të duhanit, jo më pak se 1 000 kg në ditë, në varësi të llojeve të duhanit që do të përpunojë, si më poshtë vijon: 
i. dhomë vakuumi; 
ii. transportierë klasifikimi; 
iii. eliminues materialesh joduhanore, më të rënda dhe më të lehta se duhani; 
iv. dhomë fermentimi; 
v. furra për tharjen dhe fermentimin industrial të certifikuar;
vi. presë për presimin e duhanit; 
vii. pajisje për kontrollin e lagështisë dhe të temperaturës së duhanit dhe ambientit ku përpunohet; 
viii. përshkrim të  teknologjisë së zbatuar.
Lista e pajisjeve, shoqëruar me foto, dhe treguesit teknikë shoqërohen edhe me planvendosjen e pajisjeve dhe përshkrimin e karakteristikave të tyre, përshkrimin e teknologjisë së zbatuar, ku të përfshihen lëndët e para dhe ndihmëse, karakteristikat kryesore të tyre, standardi me të gjithë treguesit cilësorë të sigurisë, që është në fuqi, ambalazhimi dhe etiketimi.
4. Prodhim i produkteve të duhanit mund të kryhet nga një subjekt që vërteton se plotëson kushtet, si më poshtë vijon:
4.1 Kritere të përgjithshme
a) të jetë i pajisur me ekstrakt tregtar, me objekt veprimtarie “Prodhim i produkteve të duhanit”;
b) të vërtetohet nga  organet tatimore që s’ka detyrime dhe/ose nuk është në proces falimenti;
c) të vërtetohet nga  organet tatimore pagesa e kontributeve shoqërore të jo më pak se 15 punonjësve me kohë të plotë, gjatë vitit të fundit kalendarik; 
ç) të vërtetohet nga organet e drejtësisë që nuk është i ndjekur penalisht.
4.2.   Kritere teknike
a) të ketë të punësuar teknolog me arsim të lartë, diplomuar në teknologji ushqimore;
b) disponon ambiente të përshtatshme, jo më pak se 500 m2 për magazinimin e duhanit të grumbulluar, përpunimin industrial, klasifikimin dhe magazinimin e duhanit të përpunuar, fermentimin natyral (vjetërsimin), të vërtetuara me dokumente pronësie apo me kontratë qiraje me kohëzgjatje jo më pak se 5 vjet;
c) depoziton planimetri të ambienteve të magazinimit, përpunimit, prodhimit dhe klasifikimit të duhanit;
ç) disponon laborator analizash të vetin ose ka kontratë me një laborator vendas ose të huaj për vlerësimin e produkteve  të duhanit;
d) disponon linjë përpunimi duhani në pronësi ose marrëveshje përdorimi, si më poshtë vijon:
i. të përshtatshme për prodhimin e duhanit, jo më pak se 1 000 kg në orë;
ii. dhomë vakuumi;
iii. cilindër për kondicionimin dhe shtimin e lëngjeve;
iv. cilindër zbutës;
v. cilindër tharjeje dhe aromatizues; 
vi. transportierë klasifikimi;
vii. eliminues materialesh joduhanore, më të rënda dhe më të lehta se duhanit;
viii. silose përzierjeje;
ix. silose për ruajtjen e duhanit të grirë;
x. dhomë fermentimi;
xi. furra për tharjen dhe fermentimin industrial;
xii. makinë grirjeje;
xiii. makinë paketimi;
xiv. presë për presim duhani;
xv. pajisje për kontrollin e lagështisë dhe temperaturës së duhanit dhe të ambienteve ku prodhohet;
[bookmark: _GoBack]Lista e pajisjeve, shoqëruar me foto, dhe treguesit teknikë shoqërohen edhe me planvendosjen e pajisjeve dhe përshkrimin e karakteristikave të pajisjeve, përshkrimin e teknologjisë së zbatuar, ku të përfshihen lëndët e para dhe ndihmëse, karakteristikat kryesore të tyre, produkti i gatshëm dhe karakteristikat kryesore të tij, standardi, me të gjithë treguesit cilësorë të sigurisë që është në fuqi, ambalazhimi, etiketimi, ruajtja dhe transporti i produkteve të  gatshme, afatet e garancisë dhe jetëgjatësisë së produktit, data e prodhimit.
5. Prodhim duhan nargjile (shisha) mund të kryhet nga një subjekt që vërteton se plotëson kushtet tekniko-teknologjike, si më poshtë vijon:
5.1 Kritere të përgjithshme
a) të jetë i pajisur me ekstrakt tregtar, me objekt veprimtarie “Prodhim i produkteve duhanit”;
b) të vërtetohet nga organet tatimore që s’ka detyrime dhe/ose nuk është në proces falimenti;
c) të vërtetohet nga organet tatimore pagesa e kontributeve shoqërore të jo më pak se 4 punonjësve me kohë të plotë, gjatë vitit të fundit kalendarik.
5.2 Kritere teknike
a) të ketë të punësuar teknolog me arsim të lartë, diplomuar në teknologji ushqimore; 
b) disponon ambiente të përshtatshme, jo më pak se 300 m2, për magazinimin e duhanit të grumbulluar, të vërtetuara me dokumente pronësie apo me kontratë qiraje me kohëzgjatje jo më pak se 5 vjet;
c) depoziton planimetri të ambienteve të magazinimit, përpunimit, prodhimit dhe klasifikimit të duhanit; 
ç) disponon laborator analizash të vetin ose ka kontratë me një laborator vendas ose të huaj për vlerësimin e duhanit; 
d) disponon mjete transporti në pronësi ose në marrëveshje përdorimi;
dh) disponon linjë të përshtatshme për prodhimin e duhanit nargjile (shisha) jo më pak se 150 kg në orë; 
e) disponon larëse për heqjes e mbetjeve të duhanit;
ë) disponon cilindër përzierës të duhanit me ngrohje;
f) zotëron enë përzierëse me ngrohje për shkrirjen e glukozës;
g) zotëron enë përzierëse me ngrohje për shkrirjen e glicerinës;
gj) disponon enë përzierëse për aromat;
h) disponon enë përzierëse për harmonizimin e duhanit me aromat;
i) zotëron transportierë;
j) zotëron makinë grirjeje;
k) zotëron makinë paketimi;
l) disponon pajisje për kontrollin e lagështisë dhe temperaturës.
Lista e pajisjeve, shoqëruar me foto, dhe treguesit teknikë shoqërohen edhe me planvendosjen e pajisjeve dhe përshkrimin e karakteristikave të pajisjeve, përshkrimin e teknologjisë së zbatuar, ku të përfshihen lëndët e para dhe ndihmëse, karakteristikat kryesore të tyre, produkti i gatshëm dhe karakteristikat kryesore të tij, standardi, me të gjithë treguesit cilësorë të sigurisë që është në fuqi, ambalazhimi, etiketimi, ruajtja dhe transporti i produkteve të  gatshme, afatet e garancisë dhe jetëgjatësisë së produktit, data e prodhimit.
6. Licenca e përpunimit industrial të duhanit dhe/ose prodhimit të produkteve të duhanit merret pasi të jetë kryer vlerësimi i të dhënave për kushtet teknike dhe teknologjinë e instaluar dhe pasi të shlyhet tarifa përkatëse.
Vlerësimi i të dhënave për kushtet teknike dhe teknologjinë e instaluar kryhet  nga komisioni i ekspertëve pranë AKDC-së, përbërja e të cilit përcaktohet me urdhër të titullarit të këtij institucioni dhe bazohet në: 
a) vlerësimin e dokumentacionit teknik, të paraqitur sipas kritereve të përcaktuara në këtë vendim; 
b) vlerësimin në vend të mjediseve dhe nivelit teknologjik të instaluar, sipas kritereve të përcaktuara në këtë vendim.
AKDC-ja shprehet me aktmiratimi ose aktmosmiratimi, jo më vonë se 10 ditë pune, të cilin ia përcjell MBZHR-së;
Në rast aktmiratimi, MBZHR-ja regjistron subjektin kërkues në regjistrin e përpunuesve industrialë të duhanit dhe/ose prodhuesve të produkteve të duhanit dhe ia përcjell QKB-së.
QKB-ja pajis me licencë subjektin pasi të ketë marrë konfirmim bankar të pagesës së tarifës përkatëse.
Afati për marrjen e vendimit është 10 ditë pune, nga momenti i aplikimit pranë QKB-së. 
Pajisja  me licencë  bëhet sipas formatit tip, të miratuar nga QKB-ja. 
Licenca e përpunimit industrial të duhanit dhe/ose prodhimit të produkteve të duhanit  është pa afat. 
Licenca e përpunimit industrial të duhanit dhe/ose prodhimit të produkteve të duhanit regjistrohet në Regjistrin Kombëtar të Licencave pranë QKB-së. 
7. Kur, përgjatë kryerjes së veprimtarisë, ndodh ndryshim faktik i të dhënave, të cilat kanë të bëjnë me kriteret e licencimit, titullari i licencës duhet të njoftojë menjëherë QKB-në dhe AKDC-në. 
Revokimi i licencës, përveç sa është parashikuar në nenin 29, të ligjit nr. 10081, datë 23.2.2009, “Për licencat, autorizimet dhe lejet në Republikën e Shqipërisë”, mund të bëhet në çdo kohë, me kërkesë të titullarit të AKDC-së, nëse gjatë ushtrimit të këtyre veprimtarive nuk garantohet  dhe/ose cenohet interesi publik.
Kërkesa për revokim i drejtohet QKB-së, bashkë me dokumentacionin shoqërues të cenimit të interesit publik.
8. Të gjithë operatorët e licencuar njoftohen për marrjen e masave për plotësimin e kritereve të përcaktuara në këtë vendim brenda një periudhe tranzitore 3-mujore. Me mbarimin e këtij afati, në zbatim të pikës 6, të këtij vendimi, AKDC-ja njofton QKB-në dhe operatorin për fillimin e procedurës së revokimit të licencës. 
[bookmark: _Hlk5875316]Vendimi nr. 126, datë 27.2.2003, i Këshillit të Ministrave, “Për kriteret e dhënies së lejes së përpunimit industrial dhe/ose të prodhimit të produkteve të duhanit”, shfuqizohet.
9. Ngarkohen Ministria e Bujqësisë dhe Zhvillimit Rural, Agjencia Kombëtare e Duhan-Cigareve dhe Qendra Kombëtare e Biznesit për zbatimin e  këtij vendimi. 
Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe

